[image: ]



Broj: 101-236-207-5-5-12-2026
Dana: 02.06.2026.g. 



 POSLOVNIK 
O 
RADU SKUPŠTINE AKCIONARA 
(PREDLOG)






-------------------------------------------------------------------------------------- 
2026.GODINE 

Na osnovu člana 298 stav 1 tačka 6) Zakona o privrednim društvima, ("Službeni list Crne Gore", br. 090/25 od 06.08.2025, 121/25 od 21.10.2025 i 44/26 od 27.03.2026.g.), člana 62., tačka 1), podtačka 6. Statutom Društva, koji je donijet na Vanrednoj Sjednici Skupštine akcionara, koja je održana dana 31.03.2026.g. i shodno preporukama iz Kodeksa korporativnog upravljanja, Odbor direktora je na Sjednici koja je održana dana 02.06.2026.g. utvrdio PREDLOG POSLOVNIKA O RADU SKUPŠTINE AKCIONARA i donio odluku kojom predlaže da Skupština akcionara usvoji sledeću: 
O D L U K U
Na osnovu člana 256 tačka (1)  podtačka 14) Zakona o privrednim društvima ("Službeni list Crne Gore", br. 090/25 od 06.08.2025, 121/25 od 21.10.2025 i 44/26 od 27.03.2026.g.), člana 46., tačka 2), podtačka 18.  i člana 60. Statutom Društva, koji je donijet na Vanrednoj Sjednici Skupštine akcionara, koja je održana dana 31.03.2026.g. i shodno preporukama iz Kodeksa korporativnog upravljanja, Skupština akcionara “ALPMONT” AD HERCEG NOVI na Sjednici koja je održana dana 00.00.2026.g. usvaja sledeći:
P O S L O V N I K
O
RADU SKUPŠTINE AKCIONARA


1. OSNOVNE ODREDBE

Član 1.
Ovim Poslovnikom se uređuje način rada Skupštine akcionara na svim sjednicama kako redovnim tako i vanrednim. Posebno se uređuje sledeće: 
· otvaranje sjednice, 
· informisanje akcionara o Spisku akcionara ovog Društva koji je pribavljen od Centralnog klirinškog depozitarnog društva Crne Gore u skladu sa Zakonom o privrednim društvima, 
· informisanje akcionara o strukturi akcionara po Izvještaju koji je pribavljen od Centralnog klirinškog depozitarnog društva Crne Gore, 
· utvrđivanje Liste prisutnih i potpisivanje iste, 
· utvrđivanje postojanja kvoruma, 
· konstatovanje Dnevnog reda, 
· izbor i imenovanje Predsjednika Skupštine, 
· imenovanje Radnih tijela (Sekretara sjednice, Zapisničara, Brojača glasova i Ovjerivača Zapisnika)
· rad po tačkama Dnevnog reda: 
· izvještaj Izvjestioca po tački Dnevnog reda, 
· otvaranje rasprave, 
· prijave učesnika u raspravi, 
· izlaganje prijavljenog učesnika u raspravi, 
· postavljanje pitanja, 
· izjašnjenje na izlaganje učesnika u raspravi, odn. odgovor na postavljena pitanja, 
· zaključenje rasprave po tački Dnevnog reda, 
· saopštavanje predloga odluke za glasanje, 
· glasanje o predlogu odluke, 
· saopštavanje rezultata glasanja, 
· objavljivanje odluke, 
· konstatacija da je Dnevni red iscrpljen, 
· zaključivanje rada na Sjednici Skupštine. 

Član 2.
Odredbe Zakona o privrednim društvima, Statuta Društva i Kodeksa korporativnog upravljanja Društva, koje uređuju ovu oblast, se direktno primjenjuju. 

Član 3.
Odredbe ovog Poslovnika obavezne su za sve akcionare Društva i ostala lica koja učestvuju u radu Sjednice Skupštine akcionara. 


2. OTVARANJE SJEDNICE, INFORMISANJE AKCIONARA O SPISKU AKCIONARA I KRATKOJ STRUKTURI AKCIONARA OVOG DRUŠTVA 

Član 4.
Sjednicu Skupštine akcionara otvara Predsjenik Odbora direktora Društva, koji pozdravlja sve prisutne.

Za slučaj da je Predsjednik Odbora direktora odsutan Sjednicu može otvoriti neko od akcionara ili punomoćnika akcionara. 

Lice iz stava 1 ovog člana predsjedava Sjednicom Skupštine akcionarskog društva do izbora predsjednika Sjednice Skupštine.

Član 5.
Predsjedavajući, Predsjenik Odbora direktora podnosi Izvještaj o Spisku akcionara ovog Društva koji je pribavljen od Centralnog klirinškog depozitarnog društva Crne Gore u skladu sa Zakonom o privrednim društvima.

Saopštava datum Spiska akcionara i iznosi kratku strukturu akcionara Društva.


3. UTVRĐIVANJE LISTE PRISUTNIH I POTPISIVANJE ISTE

Član 6.
Sačinjava se Lista prisutnih u skladu sa valjanim prijavama za učešće u radu na Sjednici Skupštine.

Listu prisutnih potpisuju valjano prijavljeni učesnicu za radu na toj Sjednici Skupštine akcionara.

Listu prisutnih potpisuju i tada Predsjedavajući, Predsjednik Odbora direktora ili drugo lice koje je određeno da predsjedava do izbora Predsjednika Sjednice Skupštine akcionara i Sekretar Društva. 


4. UTVRĐIVANJE POSTOJANJA KVORUMA I KONSTATOVANJE DNEVNOG REDA  

Član 7.
Na osnovu potpisane Liste prisutnih iz člana 6. ovog Poslovnika, utvrđuje se postojanje kvorum za dalji valjan rad na predmetnoj Sjednici. 

Predsjednik Odbora direktora, koji predsjedava Sjednicom Skupštine do izbora Predsjednika Skupštine, obavještava prisutne o postojanju kvoruma, za valjano odlučivanje po svim tačkama Dnevnog reda.  

Ako je utvrđeno da postoji kvorum za valjano odlučivanje po svim tačkama Dnevnog reda, oglašava da Skupština može valjano da radi i donosi odluke. 

Ako je utvrđeno, da za određene tačke, za koje je Zakonom i Statutom propisana 2/3 većina za odlučivanje, ne postoji kvorum za valjano odlučivanje po tim tačkama Dnevnog reda, to se konstatuje i oglašava se da Skupština ne može valjano da donosi odluke za te tačke Dnevnog reda.  

Član 8.
Na Sjednici Skupštine se može raspravljati i donositi odluke samo po oglašenom predloženom Dnevnom redu i isti se ne može mijenjati, osim ako je na Sjednici prisutno 100 % akcionara.

Ako na Sjednici Skupštine akcionara nije prisutno 100 % akcionara sa pravom glasa, Predsjednik Odbora direktora, koji predsjedava Sjednicom Skupštine do izbora Predsjednika Skupštine, obavještava prisutne, odnosno konstatuje da će se na Sjednici Skupštine raditi po predloženom Dnevnom redu.  


5. IZBOR I IMENOVANJE PREDSJEDNIKA 

Član 9.
Predsjednik skupštine akcionarskog društva bira se većinom glasova prisutnih akcionara.
Predsjednik skupštine akcionarskog društva ne može biti član organa upravljanja.
Predsjednik skupštine akcionarskog društva može biti akcionar ili treće lice.

Član 10.
Nakon glasanja o izboru Predsjednika Sjednice Skupštine akcionara, saopštavaju se rezultati glasanja i ako je predlog usvojen sa potrebnim brojem glasova, oglašava se izbor Predsjednika i isti preuzima da dalje vodi Sjednicu Skupštine. 

Član 11.
Za slučaj da se ne izabere u prvom glasanju Predsjednik Sjednice Skupštine akcionara, može se ponoviti glasanje sa drugim kandidatom. 

Novog kandidata može predložiti akcionar ili akcionari koji zajedno imaju više od 5% vrijednosti akcijskog kapitala. 

Za izbor novopredloženog kandidata za Predsjednik Sjednice Skupštine akcionarskog društva dovoljno je više od 35 % glasova prisutnih akcionara.


6. IMENOVANJE RADNIH TIJELA 

Član 12.
Skupština akcionara ima sledeća Radna tijela:
· Sekretara Sjednice Skupštine akcionara,
· Zapisničara,
· Brojača glasova i
· Ovjerivača Zapisnika.

Član 13.
Za Sekretara Sjednice Skupštine akcionara imenuje se Sekretar Društva, a za slučaj da je odsutan, Predsjednik Skupštine imenuje drugo lice. 

Član 14.
Radi efikasnijeg rada na Sjednici Skupštine akcionara imenuje se Brojač glasova. 

Za Brojača glasova imenuje se lice koje poznaje rad na računaru i program za elektronsku obradu podataka, koje može biti lice koje nije akcionar i koje nije zaposleno u Društvu.

Član 15.
Za Zapisničara za Sjednicu Skupštine akcionara određuje se Sekretar Društva, odnosno Sekretar Sjednice Skupštine akcionara.

Za slučaj odsutnosti lica iz stave 1. Ovog člana, Predsjednik Skupštine imenuje za Zapisničara drugo prisutno lice.

Član 16.
Za Ovjerivača Zapisnika imenuje se neko od prisutnih akcionara ili punomoćnika akcionara Društva, a može biti i akcionar koji je dao punomoćje za predstavljanje na toj Sjednici Skupštine drugom licu.


7. RAD PO TAČKAMA DNEVNOG REDA 

Član 17.
Predsjednik Skupštine saopštava da se nastavlja rad po pojedinačnim tačkama Dnevnog reda i daje riječ Izvjestiocu, ako ga ima, po predmetnoj tački Dnevnog reda. 

Izvjestilac govori o konkretnoj stvari o kojoj se teba donijeti odluka i iznosi predlog odluke o kojoj se treba glasati.

Radi efikasnijeg rada na Sjednici Skupštine, vrijeme za podnošenje Izvještaja, od strane Izvjestioca o predmetnoj tački Dnevnog reda, se ograničava na 10 minuta. 

Predsjednik Skupštine, po svojoj slobodnoj procjeni, može produžiti vrijeme za podnošenje Izvještaja Izvjestioca. 

Član 18.
Nakon završenog izlaganja Izvjestioca po pojedinačnoj tački Dnevnog reda, Predsjednik Skupštine otvara raspravu i traži da se zainteresovani za učešće u istoj prijave Sekretaru Sjednice.

Nakon završene prijave za učešće u raspravi po predmetnoj tački Dnevnog reda, Sekretar Sjednice saopštava redosled prijavljenih učesnika u raspravi, ako ih ima. 

Predsjednik daje riječ pojedinačno svim prijavljenim učesnicima u raspravi, po redosledu prijavljivanja.

Član 19.
Radi efikasnijeg rada na Sjednici Skupštine vrijeme za izlaganje učesnika u raspravi o predmetnoj tački Dnevnog reda se ograničava na 5 minuta. 

Predsjednik Skupštine može produžiti to vrijeme.

Član 20.
Svaki akcionar koji ima parvo učešća u radu Skupštine akcionara Društva, ili punomoćnik akcionara, ima pravo da članovima Odbora direktora postavi pitanja koja se odnosi na tačke Dnevnog reda Sjednice, kao i druga pitanja u vezi sa Društvom u mjeri u kojoj su odgovori na ta pitanja neophodni za pravilnu procjenu pitanja koja se odnose na tačke Dnevnog reda Sjednice. 

Član 21.
Pitanja se mogu postaviti samo za vrijeme trajanja Sjednice Skupštine akcionarskog društva.

Član 22.
Članovi odbora direktora su dužni da akcionaru daju odgovor na postavljeno pitanje tokom trajanja Sjednice Skupštine akcionarskog društva.

Izuzetno, ako se odgovor na postavljeno pitanje ne može dati za vrijeme trajanja Sjednice Skupštine akcionarskog društva, daje se akcionaru koji je pitanje postavio u roku od 14 dana od dana održavanja sjednice.

Na više pitanja koja imaju istu sadržinu može se dati jedan odgovor.

Član 23.
Odgovor na pitanje može se uskratiti ako: 
1. bi se razumno moglo zaključiti da bi davanjem odgovora mogla biti nanesena šteta Društvu;
2. bi davanjem odgovora bilo izvršeno krivično djelo;
3. je odgovarajuća informacija dostupna na internet stranici Društva u kontinuitetu najmanje sedam dana prije dana održavanja i za vrijeme održavanja Sjednice Skupštine Društva;
4. bi davanje odgovora bilo suprotno zakonu.

Član 24.
U slučaju kad Odbor direktora uskrati davanje odgovora akcionaru, ta činjenica i razlog iz kojeg je uskraćeno davanje odgovora unosi se u zapisnik sa sjednice.
Član 25.
Ako je po tački dnevnog reda u vezi sa kojom je postavljeno pitanje u skladu sa Zakona, a na koje je uskraćen odgovor, donesena odluka Skupštine akcionara, akcionar kojem je uskraćen odgovor ima pravo da, u roku od 14 dana od dana održavanja Sjednice, podnese predlog nadležnom sudu da, u vanparničnom postupku, naloži Društvu da akcionaru dostavi odgovor na postavljeno pitanje u roku od osam dana od dana donošenja odluke suda.
Pravo iz stava 1 ovog člana ima i svaki akcionar koji je na zapisnik sa Sjednice Skupštine akcionara izjavio da smatra da je odgovor na postavljeno pitanje neopravdano uskraćen.

Član 26.
Na izlaganje učesnika u raspravi može se dati izjašnjenje. Vrijeme za predmetno se ogranicava na 5 minuta. 
Predsjednik Skupštine može produžiti to vrijeme. 

Član 27.
Na Sjednici Skupštine akcionara ne može se govoriti prije nego što Predsjednik Skupštine da riječ bilo kome od učesniku u radu na Sjednici. 
Za slučaj nepoštovanja navedenog, Predsjednik Skupštine opominje učesnika, a za slučaj drastičnijeg remećenja rada na Sjednici Skupštine, Predsjednik može izreći mjeru udaljenja te osobe za Sjednice .

Član 28.
Nakon što su pravo da govore na Sjednici Skupštine akcionara po predmetnoj tački Dnevnog reda iskoristili svi prijavljeni učesnici za raspravu, Predsjednik Skupštine zaključuje raspravu po predmetnoj tački Dnevnog reda i poziva Sekretara Sjednice da saopšti predlog odluke za usvajanje. 

Član 29.
Sekretar Sjednice Skupštine akcionara saopštava predlog odluke za usvajanje i poziva akcionare da glasaju. 

Član 30.
Skupština akcionara odluke donosi većinom glasova prisutnih akcionara sa pravom glasa po određenom pitanju, ako Zakonom ili statutom akcionarskog društva za odlučivanje o pojedinim pitanjima nije predviđen veći broj glasova.

Prilikom utvrđivanja većine za odlučivanje, u obzir se uzimaju i glasovi akcionara koji su glasali pisanim ili elektronskim putem.

Član 31.
Akcionar je dužan da o konkretnom pitanju glasa svim svojim glasovima na isti način.
Akcionari mogu da glasaju unaprijed pisanim putem bez prisustva sjednici, uz ovjeru svog potpisa na glasačkom listiću u skladu sa zakonom kojim se uređuje ovjera potpisa, rukopisa i prepisa.

Član 32.
Ako je jedno lice punomoćnik više akcionara, to lice ostvaruje pravo glasa odvojeno za svakog od tih akcionara.

Član 33.
Glasanje može biti javno ili tajno.

Odluke skupštine akcionarskog društva donose se javnim glasanjem ako odlukom skupštine koja važi samo za određenu sjednicu nije drukčije predviđeno.

Ako je glasanje tajno, glasački listići sastavljaju se na način da lica koja glasaju imaju jasan izbor.

Ako glasački listić sadrži više pitanja o kojima se glasa, nepunovažnost glasa akcionara po jednom pitanju ne utiče na punovažnost njegovih glasova po ostalim pitanjima.
Član 34.
Nakon završenog glasanja, Brojač glasova dostavlja Izvještaj o rezultatima glasanja Sekretaru Sjednice, koji saopštava rezultat glasanja i konstatuje da li je predlog odluke usvojen ili ne. 

Član 35.
Nakon što Skupština akcionara razmorti sve tačke Dnevnog reda i donese odluke po istima, Predsjednik Skupštine oglašava da je rad na Sjednici završen, poziva imenovanog Zapisničara da izradi pisani tekst Zapisnika u zakonskom roku, a imenovanog Ovjerivača zapisnika ta isti ovjeri svojim potpisom nakon izrade istog.  

8. ZAVRŠNE ODREDBE 
Član 36.
Ovaj Poslovnik o radu Skupštine akcionara stupa na snagu danom usvajanja i primjenjivaće odmah po usvajanju.
Poslovnik će biti dostupan svim zainteresovanim u sjedištu Društva. 

Član 37.
Nakon usvajanja ovog Poslovnika prestaje da važi raniji Poslovnik.

                             ODBOR DIREKTORA     
                         Predsjednica Marija Bilafer  

